nahid-hub/BLUGE-bengali-wikipedia-section-title-prediction huggingface dataset:
ব্রহ্মপুত্র, গঙ্গা ও মেঘনা - এই তিনটি বৃহৎ নদীব্যবস্থা দ্বারা গঠিত বদ্বীপে বাংলাদেশের অধিকাংশ ভূখন্ড অবস্থিত। এই তিনটি প্রধান নদীসহ বহু নদী বাংলাদেশের আন্তর্জাতিক সীমানার বাইরে উৎপন্ন হয়ে গঙ্গা-ব্রহ্মপুত্র-  মেঘনা নদীপ্রণালী গড়ে তুলেছে। এই নদীপ্রণালী ১৭.৬ লক্ষ বর্গ কিমি আয়তনের অববাহিকা এলাকাকে নিষ্কাশিত করে থাকে। শুধু হিমালয়ের বরফ গলা পানিই নিষ্কাশিত করেনা, এই অঞ্চলে অবস্থিত বিশ্বের সর্বাধিক বৃষ্টিবহুল এলাকাসমূহের পানিও নিষ্কাশিত করে থাকে। সহস্র বছর ধরে এসকল নদীবাহিত বিপুল পলিরাশি সঞ্চিত হয়ে গঠিত হয়েছে সুবিস্তৃত বদ্বীপ এবং এখনও গঠনরত রয়েছে বঙ্গোপসাগরে জলমগ্ন বদ্বীপীয় সমভূমি। দেশের মোট মাটির ৮০ ভাগই গঠিত হয়েছে এসকল নদীবাহিত পলি দ্বারা। অবশিষ্ট ২০ ভাগ গঠিত হয়েছে টারশিয়ারী পাহাড়সমূহের (১২ শতাংশ) এবং কোয়াটারনারী যুগের প্লাইসটোসিন সোপানসমূহের (৮ শতাংশ) পলল দ্বারা।

সঠিক অনুচ্ছেদ শিরোনাম কোনটি?
titleA. বাংলাদেশের মৃত্তিকা
titleB. গভীর লোহিত-বাদামি সোপান মৃত্তিকা
titleC. সাধারণ মৃত্তিকা ধরন
titleD. "মৃত্তিকা গঠন প্রক্রিয়া"
উত্তর: titleA
সত্তরের দশক থেকে শুরু করে আশির দশকের সূচনাকাল পর্যন্ত বিশ্ব ক্রিকেটে আধিপত্যবাদী ওয়েস্ট ইন্ডিজের বিপক্ষে খেলার জন্য পিটার উইলিকে ইংল্যান্ডের টেস্ট দলের সর্বদাই খেলতে দেখা যেতো। সমগ্র খেলোয়াড়ী জীবনে অংশগ্রহণকৃত ২৫ টেস্টের মধ্যে ১৫টি খেলেছেন ওয়েস্ট ইন্ডিজের বিপক্ষে। একইভাবে অংশগ্রহণকৃত ২৬টি ওডিআইয়ের মধ্যে একই প্রতিপক্ষের বিপক্ষে খেলেছেন ১৩টি ওডিআইয়ে। বাদ-বাকী দুইটি ওডিআই ও নয় টেস্ট খেলেছেন অস্ট্রেলিয়ার বিপক্ষে। অন্য দুই টেস্ট খেলেছেন ভারত ও নিউজিল্যান্ডের বিপক্ষে চল্লিশোর্ধ্ব গড়ে। নিজস্ব ১৯তম টেস্ট পর্যন্ত ইংল্যান্ড দলের জয়ের জন্যে তাঁকে অপেক্ষা করতে হয়েছিল। ১৯৮১ সালে বোথামের খেলায় তিনি টেস্ট জয় দেখেছিলেন।

২১ জুলাই, ১৯৭৬ তারিখে সফরকারী ওয়েস্ট ইন্ডিজের বিপক্ষে টেস্ট ক্রিকেটে অভিষেক ঘটে পিটার উইলি’র। এর এক বছর পর ম্যানচেস্টারে ২ জুন, ১৯৭৭ তারিখে ওডিআই অভিষেক হয় তাঁর। ওয়েস্ট ইন্ডিজের বিপক্ষে দুইটি শতরানের ইনিংস খেলেছেন। তবে, তাঁর টেস্ট ব্যাটিং গড় ২৭ রানের নিচে ছিল।

১৪ ডিসেম্বর, ১৯৭৯ তারিখে ওয়াকার পার্থ টেস্টে অস্ট্রেলিয়া ১৬ রানে এগিয়ে থাকে। প্রথম ইনিংসের ন্যায় দ্বিতীয় ইনিংসেও গ্রাহাম ডিলি পুণরায় নতুন বল নিয়ে আক্রমণ শানান। ডিলি ডেনিস লিলিকে গালি অঞ্চলে পিটার উইলি’র কটে পরিণত করে একমাত্র উইকেট পান। স্কোরকার্ডে তখন 'লিলি ক উইলি ব ডিলি ১৯' দেখানো হয় যা বেশ স্মরণীয় বিষয় ছিল।

সঠিক অনুচ্ছেদ শিরোনাম কোনটি?
titleA. আন্তর্জাতিক ক্রিকেট
titleB. খেলার ধরন
titleC. কাউন্টি ক্রিকেট
titleD. উল্লেখযোগ্য ঘটনা
উত্তর: titleA
উল্লেখযোগ্য পরিমাণে খাদ্য আঁশ, ভিটামিন-সি এবং ভিটামিন-কে এর জন্য চাষাবাদকৃত ব্ল্যাকবেরিসমূহ বিশেষভাবে গুরুত্বপূর্ণ। ভক্ষণযোগ্য ১০০ গ্রাম ব্ল্যাকবেরি হতে ৪৩ ক্যালোরি এবং ৫ গ্রাম অথবা দৈনিক প্রস্তাবিত চাহিদার ২৫% খাদ্য আঁশ পাওয়া যায়। ১০০ গ্রামে দৈনিক চাহিদার ভিটামিন-সি এবং ভিটামিন-কে এর পরিমাণ যথাক্রমে ২৫% এবং ১৯%, এছাড়াও এতে সল্প পরিমাণে অন্যান্য অত্যাবশ্যকীয় পুষ্টি উপাদান আছে। ব্ল্যাকবেরিতে দ্রবণীয় এবং অদ্রবণীয় উভয় আঁশই আছে। এছাড়াও ম্যাঙ্গানিজ এবং ফলিক অ্যাসিড থাকার কারণে ব্ল্যাকবেরি বেশ গুরুত্বপূর্ণ।

সঠিক অনুচ্ছেদ শিরোনাম কোনটি?
titleA. পুষ্টি উপাদান
titleB. ব্যবহার
titleC. ট্রেলিং
titleD. উদ্ভিদবিজ্ঞান সংক্রান্ত বৈশিষ্ট্য
উত্তর: titleA
প্রি-পেইডের জন্য বিভিন্ন বাংলালায়ন পয়েন্টে কার্ড পাওয়া যায়। কার্ডের মাধ্যমে পোস্টপেইড বিলও দেয়া যায়। মোবাইল অপারেটর রবি অনুমোদিত আউটলেট এবং রবি অর্থের মাধ্যমে বিল দেয়া যায়। তাছাড়া আরব বাংলাদেশ ব্যাংক, ওয়ান ব্যাংক, এন.সি.সি. ব্যাংক, ইউনাইটেড কমার্শিয়াল ব্যাংক, শাহজালাল ইসলামী ব্যাংক এবং আই এফ আই সি ব্যাংক এর মাধ্যমে বিল দেয়া যায়।
আর ‘এইচ এস বি সি’ কিংবা স্ট্যান্ডার্ড চার্টার্ড ব্যাংক এ একাউন্ট থাকলে অনলাইনেও বাংলালায়ন পোস্টপেইডে বিল দেয়া যায়।
সঠিক অনুচ্ছেদ শিরোনাম কোনটি?
titleA. এলাকা পরিধি
titleB. ধরন
titleC. পণ্য ও সেবা
titleD. বিল প্রদান
উত্তর: titleD
জগৎবল্লভপুর ব্লকের গ্রামীণ এলাকা ১৪টি গ্রাম পঞ্চায়েত নিয়ে গঠিত। এগুলি হল: বড়গাছিয়া-১, ইসলামপুর, মাজু, শঙ্করহাটি-২, বড়গাছিয়া-২, জগৎবল্লভপুর-১, পাঁতিহাল, শিয়ালডাঙা, গোবিন্দপুর, জগৎবল্লভপুর-২, পোলগুষ্টিয়া, হাঁতাল অনন্তবাটী, লস্করপুর ও শঙ্করহাটি-১। ব্লকের শহরাঞ্চল মানসিংহপুর সেন্সাস টাউনটি নিয়ে গঠিত। ব্লকটি জগৎবল্লভপুর থানার অধীনস্থ। ব্লকের সদর মানসিংহপুর।

সঠিক অনুচ্ছেদ শিরোনাম কোনটি?
titleA. বালি জগাছা ব্লক
titleB. এলাকা
titleC. বিধানসভা কেন্দ্র
titleD. জগৎবল্লভপুর ব্লক
উত্তর: titleD
২০০২ সালে রয়্যাল অস্ট্রেলিয়ান কলেজ অফ জেনারেল প্র্যাকটিশনারস্‌, কার্যালয়ভিত্তিক সংক্রমণ নিয়ন্ত্রণের জন্য একটি পরিমার্জিত মানক প্রকাশ করেছে যেটিতে অনাক্রম্যতার ব্যবস্থাপনা, নির্বীজকরণ এবং রোগ-নজরদারীর বিভাগগুলি সম্বন্ধে বলা হয়েছে। তবে স্বাস্থ্যকর্মীদের ব্যক্তিগত স্বাস্থ্যবিধি কেবলমাত্র হাতের স্বাস্থ্যবিধি, বর্জ্য এবং ক্ষৌমবস্ত্রের ব্যবস্থাপনার মধ্যেই সীমাবদ্ধ রয়েছে; এগুলি মোটেই পর্যাপ্ত নয়, কারণ কিছু প্যাথোজেন বায়ুজাত হয় এবং বায়ূদ্বারা বাহিত হয়।

সঠিক অনুচ্ছেদ শিরোনাম কোনটি?
titleA. অস্ট্রেলিয়া
titleB. মার্কিন যুক্তরাষ্ট্র
titleC. স্বাস্থ্যসেবা কর্মীদের টিকাকরণ
titleD. ব্যাধি-প্রকাশ পরবর্তী চিকিৎসা
উত্তর: titleA
রিক মাইকেল এর তাড়নায়, কিলিংস তার কিছু ভিডিওটেপ ওয়ার্ল্ড রেস্টলিং ফেডারেশনে পাঠায়।তারপর কিলিংস তাদের সাথে দুই বছর এর জন্য উন্নয়ন চুক্তি করেন ১৯৯৯ সালে কে-কুইক নামে। তিনি ডাব্লিউডাব্লিউএফ এর উন্নয়ন ক্ষেত্র মেফিস চ্যাম্পিয়নশিপ রেস্টলিং এর কুস্তি লড়া শুরু করেন। এপ্রিল এর ১২ তারিখে রবিনসনবেলি,মিসিসিপ্পিতে তিনি ব্যাটল রয়েল এর মাধ্যমে সাউদার্ন হেবিওয়েট চ্যাম্পিয়নশিপ জেতেন। মে ২৪ তারিখে টুনিকা,মিসিসিপ্পিতে তিনি মাস্কড জেরি ল্বার এর কাছে তার খেতাব হারান। কিন্তু এর কিছুদিন পর আগস্ট এর ১৯ তারিখে জ্য এবস এর কাছ থেকে তিনি তার খেতাব পুনরায় জেতেন।তিনি তার দিতীয় আধিপত্য হারান নভেম্বর ৩ এ স্টিভ ব্যাডলি এর কাছে হেরে,মার্লিকা আর্কানসেস এ।

কে-কুইক মেইন রোস্টার এ জায়গা পান এবং রোড ডগ নামে ট্যাগ টিম গড়ে তুলেন। তিনি নভেম্বর ১৩,২০০০ এর পর্বে আত্নপ্রকাশ করেন।

সঠিক অনুচ্ছেদ শিরোনাম কোনটি?
titleA. টোটাল ননস্টপ একশন রেস্টলিং
titleB. ওয়ার্ল্ড রেস্টলিং ফেডারেশন (১৯৯৯-২০০২)
titleC. পুনরায় ডাব্লিউডাব্লিউই তে
titleD. প্রাথমিক জীবন
উত্তর: titleB
সাঁওতালরা মূলত অস্ট্রিক জনজাতির অন্তর্গত যদিও বেশকিছু ক্ষেত্রে জনজাতির মিশ্রণ ঘটে থাকাটা স্বাভাবিক। তারা নিজেদের গ্রামে একে-অপরের সাথে কথ্য ভাষা সাঁওতালির ব্যবহার করে থাকেন। তারা "হোড়" থেকে "দিকু" গ্রামগুলিতে গেলে তাদের সাথে যোগাযোগ স্থাপনের জন্য বাংলা ভাষাতেই স্বাচ্ছন্দ্যবোধ করেন। তারা নিজেদের সাঁওতাল জনগোষ্ঠীকে "হোড়" এবং অসাঁওতালদেরকে "দিকু" বলে চিহ্নিত করেন। উলপাহাড়ী গ্রামটির জনসংখ্যা যেমন কম, গ্রামটি তেমনই নিম্নবিত্ত। তাদের সংস্কৃতিতে প্রাচীনত্বের ছোঁয়া আছে। তাদের উদযাপিত কিছু অনুষ্ঠান হলো, মকর পরব, বাহা পরব, বাঁদনা পরব, করমা পরব ইত্যাদি। নিত্যদিনে মূলত তারা ঘরে তৈরী মদ্য পানীয় হাঁড়িয়া পান করেন, যা মহুয়া, চাল, ইস্ট, গুড় ইত্যাদি ব্যবহার করে তৈরী করা হয়ে থাকে।

সঠিক অনুচ্ছেদ শিরোনাম কোনটি?
titleA. সংস্কৃতি
titleB. ভাষা
titleC. সামাজিক ও ধর্মীয় জীবন
titleD. গ্রাম সম্বন্ধ্যে
উত্তর: titleA
মুঘল দরবারের প্রধান চিকিৎসক ইলামউদ্দিন আনসারি মসজিদ নির্মাণের আদেশ দিয়েছিলেন। তিনি ওয়াজির খান নামে পরিচিত ছিলেন। ওয়াজির খান পরবর্তীতে পাঞ্জাবের সুবেদার নিযুক্ত হন। তিনি লাহোরের আরো কিছু স্থাপনার নির্মাণ করেন।

মসজিদের অভ্যন্তরের ফ্রেসকোর সজ্জায় মুঘল ও স্থানীয় পাঞ্জাবি সজ্জার মিশ্রণ ঘটেছে। মসজিদের বাইরের অংশ পারস্য শৈলীর "কাশি কারি" সজ্জায় সজ্জিত করা হয়।

ওয়াজির খান মসজিদ একটি বিশাল কমপ্লেক্সের অংশ হিসেবে গড়ে উঠে। এই কমপ্লেক্সে ঐতিহ্যগতভাবে ক্যালিগ্রাফার ও বই বাধাইকারীদের জন্য দোকান বরাদ্দ করা হয়। মসজিদের প্রধান প্রবেশপথের সামনে শহরের চত্বর ছিল। মসজিদকে ঘিরে নির্মিত দোকানপাট থেকে প্রাপ্ত অর্থ মসজিদের জন্য ওয়াকফ হিসেবে নির্ধারিত হয়েছিল।

সঠিক অনুচ্ছেদ শিরোনাম কোনটি?
titleA. পটভূমি
titleB. ফ্রেসকো
titleC. সংরক্ষণ
titleD. প্রবেশপথ
উত্তর: titleA
এ দম্পতি মার্কিন যুক্তরাষ্ট্রে চলে যায়। এরফলে প্লাথ তার প্রাক্তন শিক্ষাপ্রতিষ্ঠান স্মিথ কলেজে শিক্ষকতা পেশায় মনোনিবেশ ঘটান। এ সময়ে হিউজ আমহার্স্টের ম্যাসাচুসেটস বিশ্ববিদ্যালয়ে পড়াতেন। ১৯৫৮ সালে লিওনার্ড বাস্কিনের সাথে তারা সাক্ষাৎ করেন। পরবর্তীকালে বাস্কিন হিউজের অনেক গ্রন্থের প্রচ্ছদচিত্র এঁকে দিতেন। এরপর এ দম্পতি ইংল্যান্ডে ফিরে আসেন।

হেপ্টনস্টলে কিছুদিন অবস্থানের পর লন্ডনের প্রাইমরোজ হিলের একটি ছোট ফ্লাটে অবস্থান করেন। উভয়েই লেখার জগতে নিমগ্ন থাকতেন। বিবিসিতে অনুষ্ঠান পরিচালনার কাজ করাসহ হিউজ প্রবন্ধ, নিবন্ধ, সমালোচনা পর্যালোচনা ও মত বিনিময় কাজে সম্পৃক্ত হন। এ সময়ে তিনি কিছু কবিতা লিখেন যা হয়তো উডো (১৯৬৭) রেকলিংস (১৯৬৬) প্রকাশিত হয়ে থাকবে। মার্চ, ১৯৬০ সালে লাপারক্যাল প্রকাশিত হয় ও হথর্নডেন পুরস্কার জয় করে। একসময় তিনি লক্ষ্য করলেন যে, তিনি কেবলমাত্র প্রাণীজগৎকে ঘিরেই লিখে চলেছেন যা তাকে প্রাণীদের কবি হিসেবে পরিচিতি এনে দিয়েছে।

সঠিক অনুচ্ছেদ শিরোনাম কোনটি?
titleA. কর্মজীবন
titleB. যুক্তরাষ্ট্র গমন ও প্রত্যাবর্তন
titleC. সিলভিয়ার সাথে সাক্ষাৎপর্ব
titleD. ব্যক্তিগত জীবন
উত্তর: titleB
৯৭ বছরের ডার্বির ইতিহাসে ৭৫-এর শিল্ড ফাইনাল আজীবন স্মরণীয় হয়ে থাকবে। ছ’বছর পর শিল্ড ফাইনালে মধুর প্রতিশোধ নিয়েছিল ইস্টবেঙ্গল। ফাইনালে মোহনবাগানকে পাঁচ গোলের মালাই পরিয়েছিল ইস্টবেঙ্গল। কোনও দলের এখনও পর্যন্ত ডার্বিতে এটাই সবচেয়ে বড় ব্যবধানে জয়।ম্যাচের প্রথমার্ধেই ইস্টবেঙ্গল ৩-০ গোলে এগিয়ে গিয়েছিল। তাও আবার পেনাল্টি মিস করেই। সুরজিত সেনগুপ্ত, শ্যাম থাপা ও রঞ্জিত মুখোপাধ্যায় স্কোরশিটে নাম লিখিয়েছিলেন। দ্বিতীয়ার্ধেও ইস্টবেঙ্গলের আগুনে ফর্ম অব্যাহত ছিল। শ্যাম থাপা দ্বিতীয়ার্ধের ৫১ মিনিটে নিজের দু’নম্বর ও ম্যাচের চার নম্বর গোলটি করেছিলেন। ৮৪ মিনিটে শুভঙ্কর স্যান্নাল বাগানের কফিনে শেষ পেরেকটি পুঁতে দিয়েছিলেন।

সঠিক অনুচ্ছেদ শিরোনাম কোনটি?
titleA. মোহনবাগান ৫-৩ ইস্টবেঙ্গল, আই-লিগ ২০০৯
titleB. ইস্টবেঙ্গল ৫-০ মোহনবাগান, আইএফএ শিল্ড ফাইনাল ১৯৭৫
titleC. অতিতের ডার্বি
titleD. উৎস
উত্তর: titleB
প্রত্যয়টি ব্যবহার করা হয় কাছের মানুষের জন্য। "-সান" শব্দের কিউট রূপ হিশেবে "-চ্যান" এসেছে বলা ধরা হয়। সাধারণভাবে, "-চ্যান" শব্দটি বাচ্চাকাচ্চা, কাছের বন্ধু, দাদা-দাদি ও কিশোরীদের ইঙ্গিত করতে ব্যবহার করা হয়। কিউট প্রাণীর জন্য জন্য, প্রেমিক বা প্রেমি বা সুন্দর নারীর জন্যও এটা ব্যবহার করা হতে পারে। উপরের কারও নামের সাথে "-চ্যান" ব্যবহার করা বেআদবী হিশেবে ধরা হয়।

সঠিক অনুচ্ছেদ শিরোনাম কোনটি?
titleA. "চ্যান"
titleB. "সামা"
titleC. "সেনপাই" এবং "কোহাই"
titleD. অনুবাদ
উত্তর: titleA
প্রতিষ্ঠার প্রথম বর্ষে মাত্র ১২০ জন ছাত্র-ছাত্রী এবং চারটি প্রযুক্তি (সিভিল, ইলেট্রিক্যাল, মেকানিক্যাল ও পাওয়ার) নিয়ে ডিপ্লোমা-ইন-ইঞ্জিনিয়ারিং কোর্স চালু হয়েছিল। বর্তমানে অত্র প্রতিষ্ঠানে চার বছর মেয়াদি কোর্সে ৭ টি বিভাগ চলছে। এখানে প্রতিটি বিভাগে দু’টি করে শিফট চলমান এবং প্রতিটি শিফটে ৬০ জন করে মোট ১২০ জন শিক্ষার্থী ভর্তির সুযোগ পায়।


সঠিক অনুচ্ছেদ শিরোনাম কোনটি?
titleA. আবাসিক হল
titleB. রূপকল্প-২০১৮
titleC. শিক্ষা কার্যক্রম
titleD. মাঠ
উত্তর: titleC
বাংলাদেশের বেশির ভাগ মুসলমান সুন্নি। তারা হানাফি মাযহাবের অনুসারী। এ দলের দেওবন্দী এবং বেরলভি আন্দোলন অন্তর্ভুক্ত। বিশ্ব ইজতেমা (বিশ্ব ধর্মসভা) বাংলাদেশ এবং দক্ষিণ এশিয়া জুড়ে ৫ মিলিয়ন মানুষ আকৃষ্ট, প্রার্থনা এবং ধ্যান উপর গুরুত্ত্ব দেয়, যা তাবলিগ জামাত দ্বারা বার্ষিক অনুষ্ঠিত একটি ঘটনা ।

আহলে হাদীসের বৃহৎ অনুগামী বাংলাদেশে আছে। আহলে হাদীস তিনটি প্রধান দল আছে, অধিকাংশ মুহাম্মদ আসাদুল্লাহ আল গালিব দ্বারা আহলে হাদীস আন্দেলন বাংলাদেশ পরিচালিত, অন্যান্য দলের মধ্যে জামাতে আহলে হাদীস ও আহলে হাদীস তাবলীগ ই ইসলাম। দেশে প্রায় ১৫০০ টি আহলে হাদীস মসজিদ এবং ৫০ টি মাদ্রাসা রয়েছে।

সঠিক অনুচ্ছেদ শিরোনাম কোনটি?
titleA. ইতিহাস
titleB. মতবাদ ও মাজহাব
titleC. ইসলামী রাজনীতি
titleD. শাহ জালাল
উত্তর: titleB
৩৬ দিন সময় নিয়ে চলচ্চিত্রটির সঙ্গীত বাদে চিত্রনাট্যের পূর্ণ চিত্রগ্রহণ করা হয়। দুই ধাপে ৩২ দিন সুন্দরবনে চিত্রগ্রহণ করা হয়। ২০ ডিসেম্বর, ২০১৯ হতে সাতক্ষীরার মুন্সিগঞ্জ ইউনিয়নের চুনকুড়ি, হরিনগর, বুড়ি গোয়ালিনী ইউনিয়নের কতিপয় গ্রামে এলাকায় সিয়াম, মনোজ প্রামাণিক ও সামিনা বাশারকে নিয়ে প্রথম ধাপের চিত্রগ্রহণ শুরু হয়। ৩০ ডিসেম্বর, ২০১৯ পর্যন্ত সুন্দরবন, কাটেশ্বর, তটবর্তী বঙ্গপোসাগর ও মংলা বন্দরে প্রথম ধাপের দৃশ্যায়ন সম্পন্ন হয়। ৮ ফেব্রুয়ারি, ২০২০ হতে দ্বিতীয় ধাপের চিত্রগ্রহণ শুরুর ঘোষণা দেয়া হয় এই পর্যায়ে ১৩ ফেব্রুয়ারি হতে ১১ মার্চ পর্যন্ত দুবলার চরের ছোট জামতলায় চিত্রগ্রহণের মাধ্যমে সুন্দরবন অংশের দৃশ্যায়ন শেষ হয়।

সঠিক অনুচ্ছেদ শিরোনাম কোনটি?
titleA. কুশীলব
titleB. প্রাক-নির্মাণ
titleC. নির্মাণ
titleD. চিত্রগ্রহণ
উত্তর: titleD
প্রত্যেক বেদের সঙ্গে যুক্ত শাখা-সংক্রান্ত তথ্যের প্রথাগত সূত্র হল চরণব্যূহ। এর দুটি সংস্করণ পাওয়া যায়। এগুলি মোটামুটি একই রকমের। একটি হল অথর্ববেদের ৪৯তম পরিশিষ্ট (যা শৌনকের লেখা বলে কথিত) এবং শুক্ল যজুর্বেদের পঞ্চম পরিশিষ্ট (যা কাত্যায়নের লেখা বলে পরিচিত)। এখানে বেশ কিছু শাখার উল্লেখ আছে যেগুলি অস্তিত্ব আগে ছিল এবং এই বইগুলি রচনার সময়ও ছিল। তবে বর্তমান যুগে অল্প কিছু সংখ্যক শাখারই অস্তিত্ব আছে।
সঠিক অনুচ্ছেদ শিরোনাম কোনটি?
titleA. শাখাসমূহ
titleB. যজুর্বেদ
titleC. অথর্ববেদ
titleD. ঋগ্বেদ
উত্তর: titleA
পঞ্চদশ শতাব্দীর গোড়ার দিকে, ইলিয়াস শাহী শাসনকে শক্তিশালী হিন্দু ভূস্বামী রাজা গণেশ চ্যালেঞ্জ জানালেন, যিনি তাঁর পুত্র (ইসলাম গ্রহণকারী) জালালউদ্দিন মুহাম্মদ শাহকে সিংহাসনে বসিয়েছিলেন। জালালউদ্দিনের তুলনামূলকভাবে স্বল্পকালীন তবে তাৎপর্যপূর্ণ রাজত্ব ছিল, এই সময়ে তিনি আরাকান রাজাকে আরাকানের পুনরুদ্ধার অর্জনে সহায়তা করেছিলেন। জালালউদ্দিন ফতেহাবাদের উপর নিয়ন্ত্রণ প্রতিষ্ঠা করেন। জালালউদ্দীন সালতানাতের স্থাপত্য এবং পরিচালনায় আরও স্থানীয় বাঙালি উপাদানকে প্রাধান্য দান করেন। জালালউদ্দিন প্রথমে আব্বাসীয় খলিফার অনুগত ছিলেন কিন্তু পরে বাঙালি মুসলিম স্বাধীনতার লক্ষ্যে নিজেকে খলিফা হিসাবে ঘোষণা করেন। ইলিয়াস শাহী রাজবংশ ১৪৩২ সালে পুনরুদ্ধার করা হয়।

এক দশক ধরে নয়জন রাজা পান্ডুয়া থেকে বাংলা শাসন করেছিলেন। তারা প্রাসাদ, দুর্গ, সেতু, মসজিদ এবং সমাধিগুলি নির্মাণ করেছিল। চীনের রাষ্ট্রদূত মা হুয়ান তার ভ্রমণ বিবরণীতে সেই সময়কার এই শহরটির বর্ণনা দিয়েছিলেন, যেটিতে বলা হয়েছে যে "শহরের দেয়াল খুব চাপা", বাজারগুলি সুসজ্জিত, পাশাপাশি দোকানগুলি, সুসজ্জিত সারিতে স্তম্ভগুলি, "তারা প্রতিটি ধরণের পণ্যে পূর্ণ "। পান্ডুয়া ছিল কাপড় এবং মদ রফতানির কেন্দ্র। পান্ডুয়ায় কমপক্ষে ছয় প্রকারের সূক্ষ্ম মসলিন এবং চার ধরনের মদ পাওয়া গেছে। পান্ডুয়াতে তুঁত গাছের ছাল থেকে উচ্চমানের কাগজ তৈরি হতো। বাংলার সুলতান মাহমুদ শাহ ১৪৫০ সালে পান্ডুয়া থেকে রাজধানী গৌড় স্থানান্তরিত করেন। এই পদক্ষেপের পিছনে অন্যতম সম্ভাব্য কারণ ছিল নিকটবর্তী নদীগুলির গতিপথ পরিবর্তন।

মাহমুদ শাহের আমলে সুন্দরবনের উপর আরও বেশি নিয়ন্ত্রণ ছিল। সুন্দরবনের গভর্নর খান জাহান আলী খলিফতাবাদ শহরটি তৈরি করেছিলেন। অন্যান্য অনেক মতো, খান জাহান তিমুরের দিল্লির বরখাস্তের পরে বাংলায় বসতি স্থাপন করেছিলেন। রুকুনউদ্দিন বারবাক শাহের রাজত্বকালে ম্রাউক ইউ রাজ্য চট্টগ্রাম জয় করে।

সঠিক অনুচ্ছেদ শিরোনাম কোনটি?
titleA. অর্থনীতি
titleB. ত্রিপুরা
titleC. ১৫শ শতক
titleD. চন্দ্রদ্বীপ
উত্তর: titleC
১৯৭১ সালে মুক্তিবাহিনীর সঙ্গে পাকবাহিনীর কালুরঘাট, ফকিরনী দীঘির পাড় ও কানুনগো পাড়া প্রভৃতি জায়গায় সম্মুখ সমরে অনেকে হতাহত হয়। ১৩ অক্টোবর কধুরখীল দুর্গাবাড়ি প্রাঙ্গণে পাকবাহিনী গণহত্যা সংঘটিত করে। এছাড়া তারা এ উপজেলায় ব্যাপক অগ্নিসংযোগ, লুটপাট ও নির্যাতন চালায়।

শহীদ শান্তিময় খাস্তগীর ও শহীদ দিলীপ চৌধুরীর স্মৃতিস্তম্ভ (স্যার আশুতোষ কলেজ সংলগ্ন, কানুনগোপাড়া)

সঠিক অনুচ্ছেদ শিরোনাম কোনটি?
titleA. দর্শনীয় স্থান
titleB. ধর্মীয় উপাসনালয়
titleC. মুক্তিযুদ্ধের ঘটনাবলি
titleD. যোগাযোগ ব্যবস্থা
উত্তর: titleC
কার্যকরী নেতৃত্বের সঙ্গে জড়িত নানা ধরনের ব্যবহার ও চারিত্রিক বৈশিষ্ট্যের বর্ণনা দেওয়ার চেষ্টা করে বৈশিষ্ট্য তত্ত্ব। এটিই সম্ভবত নেতৃত্ব সম্পর্কে প্রথম পুঁথিগত তত্ত্ব। বৈশিষ্ট্য তত্ত্বের অন্যতম পথিকৃৎ হলেন টমাস কার্লাইল (১৮৪১)। ক্ষমতায় উন্নীত ব্যক্তির প্রতিভা, দক্ষতা এবং শারীরিক বৈশিষ্ট্য চিহ্নিত করার জন্য তিনি এমন একটি তত্ত্বের ব্যবহার করেছেন। রোনাল্ড হেইফেজ (১৯৯৪) বৈশিষ্ট্য তত্ত্বের মধ্যে উনিশ শতকের ছায়া খুঁজে পেয়েছেন, যখন মহান ও বিখ্যাত ব্যক্তিত্বদের জীবন-ইতিহাসের সঙ্গে সমাজের ইতিহাসকেও যুক্ত করা হত।

বৈশিষ্ট্য তত্ত্বের প্রবক্তারা সাধারণত নেতৃত্বের জন্য প্রয়োজনীয় গুণাবলিকে তালিকাবদ্ধ করে রাখেন। তারা ধরে নেন যে কোনও নির্দিষ্ট বৈশিষ্ট্য বা লক্ষণই কার্যকর নেতৃত্ব দানের ক্ষমতায় পৌঁছতে সাহায্য করে। শেলি কার্কপ্যাট্রিক এবং এডুইন এ. লক (১৯৯১) বৈশিষ্ট্য তত্ত্বের উদাহরণ দিয়েছেন। তারা বলেন, "নেতৃত্বের মূল বৈশিষ্ট্যগুলি হল চালনাশক্তি (একটি ব্যাপক অর্থে ব্যবহৃত শব্দ যার অন্তর্ভুক্ত হল কৃতিত্ব, প্রেরণা, উচ্চাশা, প্রাণশক্তি, উদ্যোগ এবং লেগে থাকার ক্ষমতা), নেতৃত্বের প্রেরণা (নেতৃত্ব দানের ইচ্ছা কিন্তু ক্ষমতা লাভকেই লক্ষ্য হিসেবে দেখা নয়), সততা, ন্যায়পরায়ণতা, আত্মবিশ্বাস (যা আবেগের স্থৈর্যতার সঙ্গে সম্পর্কিত), অনুধাবনের ক্ষমতা এবং ব্যবসায়িক জ্ঞান। তাঁদের গবেষণা অনুসারে, "সহজাত দক্ষতা, সৃজনশীলতা এবং নমনীয়তার মতো বৈশিষ্ট্যের প্রমাণ তত স্পষ্ট নয়।"
অনুজ পাল এক জন নেতা।

সঠিক অনুচ্ছেদ শিরোনাম কোনটি?
titleA. অবাধ-স্বাধীনতা বা মুক্ত বিচরণপন্থী নেতা
titleB. নেতৃত্বের তত্ত্ব
titleC. নেতৃত্বের উদাহরণ
titleD. প্রতিষ্ঠানের নেতৃত্ব
উত্তর: titleC
প্রাক-স্নাতক ছাত্রছাত্রীরা (বিটেক) পশ্চিমবঙ্গ জয়েন্ট এন্ট্রান্স পরীক্ষায় (ডব্লুবিজেইই) উত্তীর্ণ হলে এই মহাবিদ্যালয়ে ভরতি হতে পারে, যেটা প্রকৃতিগতভাবে বেশ প্রতিযোগিতামূলক। বিটেক শিক্ষাক্রমে পশ্চিমবঙ্গ জয়েন্ট এন্ট্রান্স পরীক্ষায় উত্তীর্ণদের মধ্যে থেকে ২০ শতাংশ দ্বিতীয় বর্ষে পার্শ্বিক ভরতির ব্যবস্থা আছে, যে ব্যবস্থাকে বলা হয় জেইএলইটি (জিলেট)। একইভাবে, পশ্চিমবঙ্গ এমসিএ জয়েন্ট এন্ট্রান্স পরীক্ষায় (জেইসিএ/জেকা) উত্তীর্ণদের মধ্যে থেকে ছাত্রছাত্রীরা এমসিএ শিক্ষাক্রমে ভরতি হতে পারে। পশ্চিমবঙ্গ প্রযুক্তি বিশ্ববিদ্যালয় পরিচালিত জিএটিই  এবং পিজিইটি পরীক্ষার মাধ্যমে এই শিক্ষাঙ্গন এমটেক শিক্ষাক্রমে ভরতি করে।

সরকারি শিক্ষা প্রতিষ্ঠান হওয়ায় কল্যাণী সরকারি প্রকৌশল মহাবিদ্যালয়ের কোনো শিক্ষাক্রমেই ভরতিতে পরিচালকদের ব্যক্তিগত কোটা বলে কিছু নেই।

সঠিক অনুচ্ছেদ শিরোনাম কোনটি?
titleA. অবস্থান
titleB. ছাত্রছাত্রীদের আবাসন
titleC. অধিবিদ্যাসমূহ
titleD. ভরতির প্রক্রিয়া
উত্তর: titleD
পুরাণে উল্লিখিত সমুদ্রমন্থনের কাহিনি অনেকেরই জানা রয়েছে। অমৃতের সন্ধানে দেবতা ও অসুররা মন্দার পর্বতকে মন্থনদণ্ড হিসেবে ব্যবহার করে সমুদ্র থেকে তুলে এনেছিলেন একের পরে এক আশ্চর্য সব বস্তু। সেই মন্থনে উদ্ভাসিত হয়েছিলেন লক্ষ্মীদেবী, ঐরাবত হস্তী, উচ্চৈঃশ্রবা অশ্ব, অপ্সরাকুল, কামধেনু, চন্দ্র ইত্যাদি, এবং অবশ্যই হলাহল বিষ ও অমৃত। এ সব ছাড়াও সেই মন্থনে উঠে এসেছিল এক আশ্চর্য বৃক্ষ, যার নাম পারিজাত। পরবর্তী কালে স্বর্গের বর্ণনায় বার বার পুরাণে উল্লিখিত হয়েছে পারিজাতের নাম। ইন্দ্রের নন্দন কাননে প্রধান গাছটিই হল পারিজাত, এমন কথা হিন্দু পুরাণে গভীর বিশ্বাসের সঙ্গে উল্লিখিত। ‘হরিবংশ পুরাণ’-এ উল্লিখিত রয়েছে, পারিজাত একটি ‘কল্পতরু’, এর কাছে যা প্রার্থনা করা যায়, তা-ই নাকি পাওয়া যায়। সেই সঙ্গে এ কথাও বলা হয়েছে, বেশিরভাগ পারিজাত স্বর্গে থাকলেও মর্ত্যভূমে একটি মাত্র গাছ নাকি রয়ে গিয়েছে।

সঠিক অনুচ্ছেদ শিরোনাম কোনটি?
titleA. পুরাণে পারিজাত
titleB. বংশবিস্তার
titleC. ব্যবহার
titleD. বিবরণ
উত্তর: titleA
তাওফিক তার নিযুক্তির খবরে অসন্তুষ্ট হয়েছিলেন। ইসমাইল পাশার নীতির কারণে এসময় মিশর ও সুদান অর্থনৈতিক ও রাজনৈতিক সমস্যাগ্রস্ত ছিল। তাওফিক পাশার ক্ষমতালাভের পর ব্রিটিশ ও ফরাসিদের কর্মকাণ্ডের ফলে পরিস্থিতি আরো খারাপ হয়।

এসময় সেনাবাহিনীসহ সকল শ্রেণীর জনগণ অসন্তষ্ট হয়। তাওফিক পাশার নিজের শাসনতান্ত্রিক অভিজ্ঞতা ছিল না।

১৮৭৯ সালের নভেম্বর পর্যন্ত বিশৃঙ্খল চলতে থাকে। এরপর ব্রিটিশ ও ফরাসি সরকার কর্তৃক দ্বৈত নিয়ন্ত্রণ স্থাপিত হয়। দুই বছরের বেশি সময় মেজর ইভলিন বেরিং, অকল্যান্ড কোলভিন এবং মসিয়ে দা ব্লিংনিরেস কার্যত মিশর শাসন করেছিলেন।

এই সময় জুড়ে মিশরীয় সেনাবাহিনীতে অসন্তোষ বৃদ্ধি পেতে থাকে। বিদ্রোহীদের ব্যাপারে কঠোর না হতে পারায় তাওফিক পাশার সমালোচনা করা হয়। তবে ব্রিটিশ ও ফ্রান্সের সাথে সম্পর্কের ভিত্তিতে তার আচরণ নিয়ন্ত্রিত হত এবং তিনি ঘটনা নিয়ন্ত্রণে অক্ষম ছিলেন।

অসন্তোষের ফলে আহমেদ উরাবির নেতৃত্বে আন্দোলন শুরু হয়। উরাবি এসময় সেনাবাহিনীর নেতৃত্ব লাভ করেছিলেন। ১৮৮২ সালের জুলাই মাসে উরাবির কর্মকাণ্ডের ফলে ব্রিটিশ এডমিরাল স্যার বুকাম্প সিমর ঘোষণা করেন যে উরাবিকে হস্তান্তর না করলে তিনি আলেক্সান্দ্রিয়ার দুর্গে বোমাবর্ষণ করবেন।

গোলাবর্ষণের পূর্বে তাওফিক পাশাকে পরামর্শ দেয়া হয় যাতে তিনি শহর ত্যাগ করেন এবং তার নিজস্ব নৌযান বা বন্দরে থাকা যেকোনো স্টিমারে করে নিরপেক্ষ কোনো শক্তির আশ্রয় নেন। তবে তিনি এই প্রস্তাব ফিরিয়ে দেন। তিনি বলেন, “আমি এখনো খেদিভ, এবং আমি আমার জনগণের বিপদের মুহূর্তে তাদের পাশে থাকব।“ শহর থেকে পাঁচ কিমি দূরে কাসর এল-রামলের প্রাসাদে থাকার ফলে তিনি গোলাবর্ষণের আওতামুক্ত ছিলেন।

বিদ্রোহী সেনারা প্রাসাদ আক্রমণ করার পর তিনি পালিয়ে গিয়ে অন্য একটি প্রাসাদে আশ্রয় নিয়ে সক্ষম হন। এখানে তিনি ব্রিটিশ সুরক্ষা গ্রহণে তিনি সম্মত হন।

তেল এল-কবিরের যুদ্ধের পর তিনি কায়রো ফিরে আসেন। এরপর তিনি ব্রিটেনের চাপের ফলে সংস্কারে সম্মতি দেন এবং ব্রিটিশ বিশেষ কমিশনার লর্ড ডাফরিনের তত্ত্বাবধানে সাংবিধানিক শাসকের পদ গ্রহণ করেন।

১৮৮৩ সালে কলেরা মহামারী ছড়িয়ে পড়ার পর তিনি আলেক্সান্দ্রিয়া গমন করেন। এসময় তার স্ত্রী তার সাথে ছিলেন। তিনি এখানে হাসপাতাল পরিদর্শন করেন।

১৮৮৪ সালে স্যার ইভলিন বেরিং কূটনৈতিক এজেন্ট ও কনসাল-জেনারেল হিসেবে মিশর যান। তিনি তাওফিক পাশার কাছে সুদান ত্যাগের দাবি করেন। তাওফিক পাশা অনিচ্ছাসত্ত্বেও এতে রাজি হন।

সঠিক অনুচ্ছেদ শিরোনাম কোনটি?
titleA. মৃত্যু
titleB. শাসনকাল
titleC. শাসনপূর্ব‌ দায়িত্ব
titleD. প্রারম্ভিক জীবন
উত্তর: titleB
সতর্কতার হাদীস (আরবি: یوْمُ الْاِنذار), যা মুহাম্মাদ (সা.) নিকটবর্তী পরিবারগুলির দাওয়াত হিসাবেও পরিচিত (دعوة ذو العشیرة - দাওয়াত ধুল-আশরাহ), হাদীসটি ছিল যাতে ইসলামী নবী মুহাম্মদ (সা.) তার সতর্ক করার চেষ্টা করেছিলেন আত্মীয়দের মুসলিম হওয়ার জন্য।
আল্লাহর রাসূল কে তার নিজের পরিবার থেকেই ইসলামের প্রচার শুরু করার নির্দেশনা দেওয়া হয়েছিল।৷ রাসূল (সা.) প্রকাশ্যে দাওয়াত দেওয়ার আগে মুহাম্মাদ (সা.) তিন বছর লোককে গোপনে ইসলামে দাওয়াত করেছিলেন। তার প্রচারের চতুর্থ বছরে, যখন মুহাম্মাদ (সা.) কে তার নিকটাত্মীয়দের ইসলামে আসতে আমন্ত্রণ করার আদেশ দেওয়া হয়েছিল, তখন তিনি একটি অনুষ্ঠানে বনু হাশিম বংশকে জড়ো করলেন। মুহাম্মদ (সা.) তাদের কাছে ইসলাম ঘোষণা করলেন এবং তাদেরকে যোগদানের আমন্ত্রণ জানান।এই উদ্দেশ্যে রাসূল (সা.) সকলের নিকট জিজ্ঞাসা করলেন-

পুরো সমাবেশটি চুপ করে রইল, কিন্তু ছোট আলী (রা.) দারুণভাবে উঠে দাঁড়ালেন। সাহস এবং সকলের সামনে পরিচিত ধার্মিকতার বাক্যে তার দৃঢ় বিশ্বাস প্রকাশ করেছেন। তিনি কে বললেন, “যদিও এখানে উপস্থিত সকলের মধ্যে আমিই সবচেয়ে কম বয়সী, হে আল্লাহর রাসূল, আমি আপনার পাশে দাঁড়াব।”তিনি তৃতীয়বারের মত জিজ্ঞাসা করলেন আলী তখনও একমাত্র সমর্থক ছিলেন৷ মুহাম্মদ (সা.) তখন আলী (রা.) কে গ্রহণ করেছিলেন সুতরাং তিনিই প্রথম যুবক হয়ে ইসলামের পথে প্রবেশ করলেন। এটি দেখে বনু হাশিম বংশের সকলে মুহাম্মদ (সা.) এর কথায় বিদ্রূপ করে ভোজের কাছ থেকে চলে গেলেন, আবু লাহাব রসিকভাবে আবু তালিবকে বলেছিলেন, যাও এবং তোমার পুত্রের আনুগত্য কর যা আবু তালেব হাসিমুখে গ্রহণ করেছিলেন। আলী (রা.) হযরত মুহাম্মদ (সা.) কে তাঁর প্রচারে সাহায্য করার প্রতিশ্রুতি দিয়েছিলেন এবং সারা জীবন এই প্রতিশ্রুতি রেখেছিলেন।
তারীখ উক্ত-তাবারী ও আস-সীরাত উল হালাবিয়ায় লিপিবদ্ধ আছে যে আবু তালিব তাঁর পুত্র আলী (রা.) কে জিজ্ঞাসা করেছিলেন, "তুমি এ বিশ্বাসটি কি অনুসরণ করেছ?" এর উত্তরে আলী (রা.) বললেন, ""পিতা, আমি আল্লাহ ও তাঁর রসূলের প্রতি বিশ্বাস স্থাপন করেছি এবং তাঁকে বিশ্বাস করেছি, তাঁর কাছে রেখেছি এবং তাঁকে অনুসরণ করেছি।"

সঠিক অনুচ্ছেদ শিরোনাম কোনটি?
titleA. ইসলাম গ্রহণ
titleB. ইসলামের জন্য আত্মোৎসর্গ
titleC. দাওয়াত ধুল-আশিরা
titleD. মদীনায় জীবন
উত্তর: titleC
তিনি ছাত্রজীবন থেকেই রাজনীতির সাথে জড়িয়ে পড়েন। প্রথমে তিনি কুমিল্লা জেলা বোর্ড মেম্বার হিসাবে ফরিদগঞ্জ উপজেলা হতে ১৯৪৭ সালে নির্বাচিত হন। রাজনীতিতে থাকা অবস্থায় তিনি ১৯৫২ সালের ভাষা আন্দোলনে যোগ দেন। পূর্ব পাকিস্তানের রাজনৈতিক দল যুক্তফ্রন্ট আওয়ামী মুসলিম লীগের মনোনীত প্রার্থী হয়ে ১৯৫৪ সালের নির্বাচনে পূর্ব পাকিস্তানের প্রশাসনিক পরিষদের এম,পি নির্বাচিত হন। পরবর্তীতে আবার ১৯৭০ সালের নির্বাচনে ফরিদগঞ্জ ও হাজীগঞ্জ এলাকার আসনে আওয়ামীলীগের মনোনীত প্রার্থী হয়ে আইডিপি প্রার্থীকে বিপুল ভোটে পরাজিত করে তিনি জয়ী হন। 

সঠিক অনুচ্ছেদ শিরোনাম কোনটি?
titleA. মৃত্যু
titleB. সমাজসেবা মূলক কাজ
titleC. রাজনৈতিক জীবন
titleD. প্রারম্ভিক জীবন
উত্তর: titleC
মাধবকুণ্ড ইকোপার্ক এলাকায় এককালে কমলা বাগান ছিল; ছিলো আম, কাঁঠাল, কলা, পেঁপে, পেয়ারা, সুপারি ও পানের বাগান। এখানে ফলতো লেবুসহ অন্যান্য ফলমূল। এছাড়া ছিল বিভিন্ন প্রকার বনজ গাছপালা। কিন্তু বর্তমানে এর অধিকাংশই অতীত। "সামাজিক বনায়ন"-এর নামে প্রাকৃতিক গাছপালা কেটে ফেলে রোপন করা হয়েছে বিভিন্ন হাইব্রিডজাতীয় গাছপালা, যেমন: একাশিয়া (স্থানীয় নাম "আকাশি")। ঔষধি ও অর্থকরি গাছ আগরও আছে রোপন তালিকায়। কিন্তু প্রাকৃতিক বন নষ্ট করে এই সামাজিক বনায়ন শ্রেফ পরিবেশ ধ্বংসই করেছে বেশি।

সঠিক অনুচ্ছেদ শিরোনাম কোনটি?
titleA. মাধবকুণ্ড জলপ্রপাত
titleB. আদিবাসী নৃগোষ্ঠী
titleC. উদ্ভিদবৈচিত্র্য
titleD. দর্শনীয় স্থান ও স্থাপনা
উত্তর: titleC
২০১৮ সালে, তিনি কৃত্রিম বুদ্ধিমত্তা এবং কম্পিউটিংয়ের জন্য প্রেসিডেন্সিয়াল ইনিশিয়েটিভ (পিআইএআইসি) শুরু করেছিলেন । 

কৃত্রিম বুদ্ধিমত্তা, ব্লকচেইন এবং ক্লাউড নেটিভ কম্পিউটিং এবং ইন্টারনেট অফ থিংস-এ শিক্ষা, গবেষণা ও ব্যবসায়ের সুযোগগুলি উন্নয়নে সহায়তার জন্য বেসরকারী অর্থায়নে অলাভজনক শিক্ষামূলক উদ্যোগ চালু করা হয়েছে। তিনি বিশ্বাস করেন যে বিশ্ব চতুর্থ শিল্প বিপ্লব (৪ আইআইআর) এর দ্বারপ্রান্তে রয়েছে যা শিল্পকর্মের সামগ্রিক দৃষ্টিভঙ্গিকে বদলে দেবে। 

অলাভজনক এবং লাভজনক প্রতিষ্ঠানের সাথে সরকারী-বেসরকারী অংশীদারত্বের সহায়তায় এই উদ্যোগটি পরিচালিত হচ্ছে। এই তিন অংশীদারদের মধ্যে রয়েছে প্যানাক্লাউড, যার সিইও জিয়া উল্লাহ খান উদ্যোগের প্রধান অপারেটিং অফিসার, পাকিস্তান স্টক এক্সচেঞ্জ এবং সায়লানি ওয়েলফেয়ার ইন্টারন্যাশনাল ট্রাস্টের মতো অলাভজনক। 

এক বছরের মধ্যে ১০০,০০০ শিক্ষার্থী ভর্তির প্রাথমিক লক্ষ্য রয়েছে এই প্রোগ্রামটির। 

অনুষ্ঠানটি করাচী শহরে চালু করা হয়েছে যেখানে দেওয়া হচ্ছে চারটি শাখায় প্রায় ১২,০০০ শিক্ষার্থী ভর্তি রয়েছেন এবং এটি ইসলামাবাদ এবং ফয়সালবাদে দেওয়ার জন্য নিবন্ধকরণ চলছে। অদূর ভবিষ্যতে এই প্রোগ্রামটি লাহোর, পেশোয়ার এবং কোয়েটায় প্রসারিত হবে বলে আশা করা হচ্ছে। 

সঠিক অনুচ্ছেদ শিরোনাম কোনটি?
titleA. রাষ্ট্রপতি উদ্যোগ
titleB. প্রযুক্তিতে মহিলাদের অন্তর্ভুক্তি
titleC. রাজনৈতিক পেশা
titleD. প্রাথমিক জীবন এবং শিক্ষা
উত্তর: titleA